Priebeh praktického vyučovania u zamestnávateľa

v systéme duálneho vzdelávania

pre študijný odbor 3965 M bezpečnosť a ochrana zdravia pri práci

Vydala Republiková únia zamestnávateľov dňa 22. augusta 2022

s platnosťou od 1. septembra 2022

Priebeh praktického vyučovania upravuje vecné a časové členenie obsahu praktického vyučovania. Priebeh praktického vyučovania je spracovaný podľa Vzdelávacieho poriadku praktického vyučovania, ktorý je výstupom NP Duálne vzdelávanie a rozvoj atraktivity a kvality OVP.

Priebeh praktického vyučovania špecifikuje:

* Vecné a časové členenie obsahu praktického vyučovania,
* Praktickú časť odbornej zložky maturitnej skúšky.

1. Vecné a časové členenie obsahu praktického vyučovania
2. Pre odborné vzdelávanie a prípravu v odbore vzdelávania je stanovené vecné a časové členenie obsahu vzdelávania na praktickom vyučovaní.
3. Vecné členenie určuje všetky zručnosti, vedomosti a spôsobilosti, ktoré majú byť žiakovi počas praktického vyučovania sprostredkované hlavným inštruktorom, inštruktorom alebo majstrom odbornej výchovy.
4. Časové členenie určuje obdobie, v ktorom majú byť zručnosti, vedomosti a spôsobilosti sprostredkované v rámci praktického vyučovania a zmluvného trvania vzdelávania podľa učebnej zmluvy.

|  |  |  |  |  |
| --- | --- | --- | --- | --- |
| **Kľúčové oblasti vedomostí, zručností a spôsobilostí sprostredkovávané priebežne počas štúdia** | | | | |
| **Zamestnávateľ poskytujúci praktické vyučovanie zabezpečuje** | | | | |
| Znalosti o prevádzkovej a právnej forme podniku/inštitúcie. | | | | |
| Poznatky o úlohách a postavení podniku/inštitúcie v rámci svojho sektora, pozície na trhu a okruhu zákazníkov a klientov podniku/inštitúcie. | | | | |
| Znalosti základnej právnej legislatívy upravujúcej činnosť podniku/inštitúcie. | | | | |
| Znalosti o organizačnej štruktúre, úlohách a kompetenciách jednotlivých podnikových sekcií, úsekov a oddelení v podniku/inštitúcii. | | | | |
| Znalosti o základných princípoch organizácie práce a nadväznosť pracovných činností v organizácii - plánovanie práce, príprava pracovných činností: stanovenie pracovných postupov, pracovných prostriedkov a pracovných metód. | | | | |
| Znalosti o dodržiavaní všeobecne platných právnych predpisov, interných predpisov a procesov v organizácii. | | | | |
| Znalosti o základných princípoch podnikového riadenia kvality a ich uplatňovanie, podnikový kódex. | | | | |
| Znalosti o pracovno-právnych predpisoch zamestnávateľa a ostatných interných predpisoch týkajúcich sa zamestnancov zamestnávateľa a žiakov v SDV. | | | | |
| Znalosti o zásadách bezpečnosti pri práci a požiarnej ochrany, hygieny práce, tvorby a ochrany životného prostredia na pracovisku praktického vyučovania a ich dodržiavanie. | | | | |
| Znalosti o obsahu a cieľoch vzdelávania, ako aj o možnostiach ďalšieho vzdelávania, pracovného uplatnenia a kariérneho rastu u zamestnávateľa. | | | | |
| Znalosti o povinnostiach a právach vyplývajúcich z učebnej zmluvy. | | | | |
| Vedenie dokumentácie o pracovnej činnosti žiaka na praktickom vyučovaní. | | | | |
| Znalosti o ovládaní a starostlivosti o zverené pracovné prostriedky a pomôcky (napr. kancelárska a výpočtová technika) | | | | |
| **Vzdelávanie zabezpečujúce celkový rozvoj osobnosti žiaka** | | | | |
| Budovanie sebadôvery a sebavedomia, schopnosti vyjadriť svoje potreby a záujmy. | | | | |
| Znalosť a používanie príslušných odborných termínov v preferovanom firemnom jazyku. | | | | |
| Vedenie k samostatnosti v riešení a analyzovaní problémov, navrhovaní konkrétnych pracovných postupov a riešení. Rozvíjať analytické, kritické a kreatívne myslenie. | | | | |
| Proaktívny prístup k budovaniu a rozvoju interpersonálnych zručností - schopnosť pracovať v tíme, schopnosť sociálneho kontaktu, kultivovanosť vystupovania a vzhľadu, pozitívne myslenie a lojálnosť k firme a ochota sa ďalej vzdelávať, dodržiavať pracovnú disciplínu a interné predpisy zamestnávateľa. | | | | |
| Rozvoj komunikačných a prezentačných zručností: komunikácia so zákazníkmi, nadriadenými, kolegami a inými skupinami osôb v zmysle cieľovej skupiny, efektívne riešenie konfliktov, používanie spisovného úradného jazyka, používanie cudzieho jazyka na úrovni, ktorá je obvyklá v podniku na zvládanie každodenných rozhovorov a odborných pohovorov. | | | | |
| Budovanie základných princípov práce: spoľahlivosť, uvedomenie si zodpovednosti za plnenie svojich úloh a povinností, samostatnosť v organizovaní a plánovaní práce, samostatnosť v rozhodovaní, iniciatívny prístup, orientácia na potreby zákazníkov, klientov, zodpovednosť za svoje zdravie, fyzický a duševný rozvoj, zodpovednosť za ochranu životného prostredia na pracovisku. | | | | |
| **Zaistenie bezpečnosti a ochrany zdravia pri práci na pracovisku praktického vyučovania** | | | | |
| Riadenie a zaistenie bezpečnosti a ochrany zdravia na pracovisku praktického vyučovania podľa interných smerníc, zabezpečenie prvkov aktívnej bezpečnosti na pracovisku praktického vyučovania a informovanosť o nich. | | | | |
| Zabezpečenie všetkých práv a povinností v oblasti BOZP a PO na pracovisku praktického vyučovania a ich dodržiavanie. | | | | |
| Sprostredkovanie základných znalostí o predpisoch a zásadách bezpečnosti a ochrany zdravia pri práci, požiarnej ochrany, prvkov aktívnej bezpečnosti, ich dodržiavanie a poskytovanie predlekárskej prvej pomoci. | | | | |
| Vedenie dokumentácie o školeniach a preškolení žiakov pri nástupe na PPV o BOZP, PO a poskytovaní predlekárskej prvej pomoci. | | | | |
| Zaistenie dodržiavania právnej legislatívy a interných predpisov o povinnostiach a obmedzení pracovnej činnosti žiakov a mladistvých zamestnancov súvisiacich predovšetkým s bezpečnostnými predpismi a Zákonníkom práce, povinnosť vypracovať vlastný zoznam prác a pracovísk zakázaných mladistvým žiakom a mladistvým zamestnancom. | | | | |
| Sprostredkovanie základných znalostí o rizikách ohrozujúcich vlastné zdravie a zdravie iných na pracovisku praktického vyučovania. | | | | |
| **Vedomosti, zručnosti a spôsobilosti sprostredkovávané v jednotlivých ročníkoch štúdia** | | | | |
| **Por.** | **1. ročník** | **2. ročník** | **3. ročník** | **4. ročník** |
| **1. Pracovno-právne predpisy v oblasti BOZP** | | | | |
| 1.1 | Orientácia v právnych predpisoch a znalosť základných pojmoch v oblasti BOZP, Zákon č. 124/2006 Z. z. o BOZP, Zákon č. 311/2001 Z. z. Zákonník práce. | | Základné znalosti o predpisoch štátnej správy v oblasti inšpekcie práce, aplikácia Zákona č. 125/2006 Z. z. o inšpekcii práce. Nelegálne zamestnávanie a diskriminácia. | |
| 1.2 | Oboznámenie sa s politikou BOZP vo firme - základné znalosti o interných predpisoch a zásadách bezpečnosti a ochrany zdravia pri práci, požiarnej ochrany, civilnej ochrany a ochrany životného prostredia na pracovisku, oboznámenia sa s úsekmi/oddeleniami, ktoré ich zabezpečujú. | | Znalosti o úlohách a poslaní inšpekcie práce, oprávnenia a povinnosti inšpektora. | Znalosti o uplatňovaní kontroly  Národným inšpektorátom práce a Inšpektorátom práce, záznamy z kontroly na odstránenie nedostatkov. |
| 1.3 | Znalosť právnych predpisov a pojmov v oblasti pracovných podmienok – Zákon č. 311/2001 Z. z. Zákonník práce v znení neskorších predpisov (všeobecné ustanovenia, pracovný pomer, pracovná zmluva, preradenie na inú prácu, základné povinnosti zamestnanca a vedúceho zamestnanca, pracovný čas a doba odpočinku, sociálna politika zamestnávateľa, ochrana práce a náhrada škody, najmä §195 až 198. | | | |
| 1.4 | Znalosti o povinnostiach zamestnávateľa, právach a povinnostiach zamestnanca v zmysle BOZP, PO, CO a ochrany ŽP. | Znalosť pracovnej náplne a činnosť bezpečnostného technika a autorizovaného bezpečnostného technika. | Znalosti o metodickom vedení zamestnancov k dodržiavaniu BOZP, PO, CO a ochrany ŽP. | |
| 1.5 |  | Znalosť vedenia dokumentácie v súlade s právnymi predpismi – plán školení v oblasti BOZP, PO, CO a ŽP, preventívne lekárske prehliadky zamestnancov, harmonogram prehliadok a skúšok VTZ, záznamov, správ a reportov o pracovných úrazoch a chorobách z povolania, prevádzkových nehodách a poruchách technických zariadení, harmonogram a zodpovednosť pri odstraňovaní zistených závad a pod. | | |
| 1.6 |  | Vedenie dokumentácie BOZP a PO s použitím bežného a špecifického aplikačného programového vybavenia. Príprava podkladov ku školeniam zamestnancov pre BOZP a PO. Tvorba testovacích otázok, príprava prezentácie pre školenie. | | |
| 1.7 |  |  | Znalosť metodiky zabezpečovania vstupných a periodických školení interných zamestnancov organizácie a externých pracovníkov, ktorí sa zdržujú na pracoviskách zamestnávateľa s jeho vedomím a overenie získaných vedomostí u školených osôb. | |
| 1.8 |  |  | Oboznámenie sa s NV č. 286/2004 Z. z. , ktorým sa ustanovuje zoznam prác a pracovísk, ktoré sú zakázané mladistvým zamestnancom. | |
| 1.9 |  |  | Oboznámenie sa s NV č. 272/2004 Z. z. , ktorým sa ustanovuje zoznam prác a pracovísk, ktoré sú zakázané tehotným ženám, matkám do konca deviateho mesiaca po pôrode a dojčiacim ženám, zoznam prác a pracovísk spojených so špecifickým rizikom pre tehotné ženy, matky do konca deviateho mesiaca po pôrode a pre dojčiace ženy,... | |
| **2. Bezpečnosť práce v organizáciách** | | | | |
| 2.1 | Práca so Zákonom č. 124/2006 Z.z. o BOZP | Práca s Vyhláškou č. 500/2006 Z. z., ktorou sa ustanovuje vzor záznamu o registrovanom pracovnom úraze | Oboznámiť sa s históriou úrazovosti jednotlivých pracovísk podľa členenia podniku. Vyhodnotiť početnosť, závažnosť úrazov, účinnosť prijatých opatrení vo vzťahu k súčasnosti. | |
| 2.2 | Oboznámenie sa s pracovným poriadkom (konkrétnej firmy, spoločnosti) | |  | |
| 2.3 |  |  | Fyzická obhliadka a kontrola konkrétnych pracovísk. Zisťovanie a posudzovanie nebezpečenstva a rizík v oblasti BOZP – zisťovanie úrazových a havarijných rizík a iných ohrození zdravia zamestnancov. Použiť osvedčenú metódu rozpoznania a hodnotenia rizík konkrétneho pracoviska. Dostupné metódy hodnotenia rizík: bodová metóda, kombinovaná metóda, FMEA/FMECA, prípadne iné.  Spracovanie vlastného návrhu opatrení na ich elimináciu. | |
| 2.4 |  |  | Znalosť použitia osvedčenej metódy rozpoznania a hodnotenia rizík konkrétneho pracoviska. Dostupné metódy hodnotenia rizík: bodová metóda, kombinovaná metóda, FMEA/FMECA, ... | |
| 2.5 |  |  | Zistené riziká komunikovať so zodpovednými pracovníkmi za jednotlivé úseky. Prijatie vzájomne odsúhlasených opatrení s termínmi a konkrétnou zodpovednou osobou. | |
| 2.6 |  | Práca so Zákonom č. 264/1999 Z. z., o technických požiadavkách na výrobky a o posudzovaní zhody.  Nariadením vlády SR č. 436/2009 Z. z., ktorým sa ustanovujú podrobnosti o technických požiadavkách a postupoch posudzovania zhody na strojové zariadenia  Vyhláškou č. 508/2009, ktorou sa ustanovujú podrobnosti na zaistenie bezpečnosti a ochrany zdravia pri práci s technickými zariadeniami tlakovými, zdvíhacími, elektrickými a plynovými... | Znalosť analýzy rizík a spoločné vytvorenie alebo úprava prevádzkových predpisov prevádzky, obsluhy, údržby a opravy technických zariadení, návrhov na úpravu strojov a zariadení, pracovného priestoru z hľadiska BOZP. | |
| 2.7 |  | Práca s Nariadením vlády SR č. 391/2006 Z. z. o minimálnych bezpečnostných a zdravotných požiadavkách na pracovisko | Rozšírená kontrola prevádzky pracoviska z hľadiska BOZP – kontrola stavu budov, skladov, komunikácií, strojov, zariadení, náradia, nástrojov, pracovných postupov a pod. | |
| 2.8 |  | Práca s Nariadením vlády SR č. 395/2006 Z. z. o minimálnych požiadavkách na poskytovanie a používanie osobných ochranných pracovných prostriedkov | Kontrola dodržiavania nosenia a používania osobných ochranných pracovných prostriedkov predpísaným spôsobom – OOPP, u interných aj externých zamestnancov. | |
| 2.9 |  |  | Kontrola dodržiavania zákazu fajčenia na pracoviskách. Kontrola dodržiavania zákazu požívania alkoholických nápojov, príp. iných omamných a psychotropných látok. | |
| 2.10 |  |  | Kontrola úrovne zabezpečenia OOPP pri osobitne nebezpečných a rizikových prác (práce vo výškach, v hĺbkach, nad voľnou hladinou) v uzatvorených priestoroch, pri búracích,  zváracích a rezacích prácach a pod.). | |
| 2.11 |  |  | Kontrola osvedčení na oprávnenie: obsluhy, opravy a údržby technických zariadení, s dôrazom na obsluhu VTZ. | |
| **3. Ochrana zdravia na pracovisku** | | | | |
| 3.1 |  |  | Práca s Vyhláškou č. 292/2008 Z. z. o podrobnostiach o rozsahu a náplni výkonu PZS...  Porozumieť úlohám pracovnej zdravotnej služby - PZS. Spolupráca zamestnávateľa so zástupcami PZS. Znalosť vplyvu pracovného prostredia na ľudský organizmus. Sprevádzanie členov PZS pri posudzovaní vplyvu pracovného prostredia na stav zdravia zamestnancov. | |
| 3.2 |  |  | Prehľad o poruchách zdravia a starostlivosť o zdravie. | Prehľad o zdravotnom a úrazovom poistení. |
| 3.3 |  |  | Znalosti o zdrojoch a príčinách vzniku pracovných úrazov, nácvik ich kódovania, vyplnenie hlásení o pracovnom úraze na požadované úrady. | Znalosť o postavení a úlohách Úradu verejného zdravotníctva. |
| 3.4 |  |  | Znalosť o spôsobe ohlasovania vzniku pracovných úrazov, prevádzkových nehôd, porúch technických zariadení, chorôb z povolania a iných poškodení zdravia príslušným orgánom (Inšpektorát práce, Regionálny úrad verejného zdravotníctva, útvar Policajného zboru, Sociálna poisťovňa). | |
| 3.5 |  |  | Práca s Vyhláškou č. 504/2006 Z. z.o spôsobe hlásenia, registrácie a evidencie choroby z povolania a ohrozenia chorobou z povolania.  Oboznámenie sa s klasifikáciou úrazov a chorôb z povolania. | Vedenie a zakladanie záznamov a príslušnej dokumentácie o pracovnom úraze na oddelení BOZP a na pracovisku. |
| 3.6 |  |  | Absolvovanie školenia na všeobecné zásady poskytovania predlekárskej prvej pomoci pri pracovnom úraze. | Znalosť vyšetrovania príčin vzniku pracovných úrazov, tvorba analýz a opatrení na ich zamedzenie, resp. opakovanie. Hodnotenie a reporty vývoja pracovnej úrazovosti. |
| **4. Hygiena práce** | | | | |
| 4.1 | Znalosti o  hygienických normách, zásady osobnej hygieny a hygieny na pracovisku. | | Znalosť kontroly dodržiavania zásad hygieny práce a návrhov opatrení pri ich nedodržiavaní. | |
| 4.2 | Základné znalosti o zákone č. 355/2007 Z. z., o ochrane, podpore a rozvoji verejného zdravia. | | Práca s Vyhláškou č. 549/2007 Z. z., ktorou sa ustanovujú podrobnosti o prípustných hodnotách hluku, infrazvuku a vibrácií a o požiadavkách na objektivizáciu hluku. | |
| 4.3 |  | | Práca s Vyhláškou č. 544/2007 Z. z**.,** o ochrane zdravia pred záťažou teplom a chladom pri práci**.** | |
| 4.4 |  | | Práca s Nariadením vlády SR č. 355/2006 Z. z.,o ochrane zamestnancov pred rizikami súvisiacimi s expozíciou chemickým faktorom pri práci. | |
| 4.5 |  | | Práca s Nariadením vlády SR č. 356/2006 Z. z**.** o ochrane zdravia zamestnancov pred rizikami súvisiacimi s expozíciou karcinogénnym a mutagénnym faktorom pri práci. | |
| 4.6 |  |  | Znalosť zásad ergonómie pracovísk, návrhy na zlepšenia, kontrola prijatých zmien. | |
| 4.7 | Znalosť ochranných hygienických opatrení na pracovisku a ich dodržiavanie. | | | |
| 1. **Protipožiarna ochrana (PO) a civilná ochrana (CO)** | | | | |
| 5.1 | Práca so Zákonom č. 314/2001 Z. z. zákon o ochrane pred požiarmi. | Znalosť predpisov protipožiarnej a civilnej ochrany konkrétneho podniku, (firmy, spoločnosti), jeho noriem v oblasti prevencie pred požiarmi. | | Aplikovať zásady PO na jednotlivých pracoviskách, zhodnotiť príslušné riziká a predkladať návrhy na ich elimináciu. |
| 5.2 | Práca so Zákonom č. 42/1994 o civilnej ochrane obyvateľstva. | Znalosti o horení a hasení, o protipožiarnych technických zariadeniach. Zvládnuť spôsob ich praktického použitia pri hasení. | | Oboznámenie sa s vedením dokumentácie v oblasti poistenia majetku pred požiarom. |
| 5.3 |  |  | Účasť na školení a cvičení v oblasti PO a CO. | |
| 5.4 |  |  | Zvládnuť orientáciu – v pláne rozmiestnenia prostriedkov PO a CO,  v traumatologickom pláne, rozmiestnenie prostriedkov prvej pomoci na pracovisku. | |
| 1. **Ochrana životného pracovného prostredia** | | | | |
| 6.1 | Práca so Zákonom č. 79/2015 Z. z. zákon o odpadoch. | Oboznámenie s normou ISO 14001 – ISO.SK pre ochranu životného prostredia v systéme environmentálneho manažérstva. | Oboznámenie sa so spôsobmi a metódami zmierňovania zaťažovania životného prostredia. | |
| 6.2 |  | Oboznámenie sa s fungovaním ochrany životného prostredia danej firmy, spoločnosti. | Znalosť realizácia energetického manažmentu a odpadového hospodárstva v podniku. | |
| 6.3 |  | Znalosť vplyvu priemyslu na životné prostredie a zásady na ochranu životného prostredia. | Posúdenie vplyvu konkrétneho pracovného prostredia na životné prostredie danej spoločnosti. Spôsoby riešenia na elimináciu negatívnych vplyvov, spôsoby odovzdávania odpadu certifikovaným firmám. | |
| 1. **Ochranné zariadenia a prostriedky** | | | | |
| 7.1 | Oboznámenie sa so základnými meracími prostriedkami pracovného prostredia. | | Znalosť použitia pracovných pomôcok - teplomer, vlhkomer, hlukomer, luxmeter.  . | |
| 7.2 | Oboznámenie sa s rozdelením OOPP podľa druhu ich určenia. | Znalosť osobných ochranných pracovných prostriedkov podľa rizikových faktorov pracovného prostredia a spôsob ich použitia. | Spolupráca pri vypracovaní zásad na poskytovanie osobných ochranných pracovných prostriedkov, Spolupráca s externými dodávateľmi OOPP pre podnik. | |
| 7.3 |  |  | Kontrola používania osobných ochranných pracovných prostriedkov a kontrola lehôt ich poskytovania. | |
| 7.4 | Oboznámenie sa s rozdelením bezpečnostného značenia Nariadenie vlády č. 387/2006 Z. z. | | Označovanie jednotlivých pracovísk, strojov a zariadení bezpečnostnými značkami. | |
|  |  | | Oboznámenie sa s plánom kontroly VTZ. Byť členom kontroly VTZ. | |
| 1. **Psychológia práce** | | | | |
| 8.1 |  |  | Zásady tvorby psychickej a sociálnej pohody zamestnancov na pracovisku. | |
| 8.2 |  |  | Znalosť faktorov ovplyvňujúcich psychickú pohodu zamestnancov na pracovisku. | Znalosť tvorby optimálneho pracovného prostredia, pracovnej atmosféry. |
| 8.3 |  |  | Poznatky o vzťahu medzi prácou a ľudským organizmom. | Navrhnúť spôsoby oddychu, pomôcky na uľahčenie práce a vytvorenia pracovnej pohody. Aplikácia pravidiel priemyselnej ergonómie. |
| 1. **Technologické postupy a materiály** | | | | |
| 9.1 | Znalosti o materiáloch a technológiách spracovania surovín a materiálov v rôznych odvetviach priemyslu. | Poznatky o bezpečnostných rizikách pri práci rôznymi technológiami. Zhodnotiť riziká v oblasti spracovania a výroby materiálov z hľadiska BOZP. | Spolupráca na vypracovávaní zásad bezpečnej práce pri použití rôznych technológií, pri vypracovaní zásad na poskytovanie osobných ochranných pracovných prostriedkov. | |
| 9.2 | Poznatky o vlastnostiach kovových a nekovových materiálov. | 67/2010 Z. z. Chemický zákon.Poznatky o chemických látkach a chemických zmesiach. | Znalosť kontroly dodržiavania zásad bezpečnosti pri používaní a manipulácii s horľavinami, žieravinami, chemickými látkami, jedmi a výbušninami. | |
| 9.3 |  | | Spolupráca pri výbere a nákupe osobných ochranných pracovný prostriedkov a pracovných pomôcok a kontrola ich funkčnosti. | |
| 1. **Technická dokumentácia** | | | | |
| 10.1 |  | Oboznámiť sa s bezpečnostnými značkami/symbolmi. | Oboznámiť sa s bezpečnostnými značkami/symbolmi podľa systému ADR. | Oboznámiť sa s administratívnou a technickou dokumentáciou, ktorú vedie úsek/oddelenie BOZP, PO, CO, a životného prostredia. |
| 10.2 |  | Znalosť čítať technické výkresy, schémy, pracovné návody, katalógy a technickú dokumentáciu. | | |

1. Odporúčané trvanie etáp vzdelávania a ich časovú postupnosť možno zmeniť, pokiaľ to neovplyvní čiastkové ciele a celkový cieľ vzdelávania vyjadrený formou vzdelávacích štandardov v štátnom vzdelávacom poriadku pre odbor vzdelávania.
2. Pokiaľ sa jednotlivé vzdelávacie jednotky sprostredkúvajú aj mimo pracoviska praktického vyučovania u zamestnávateľa (výkon praktického vyučovania v dielni školy, v spoločnom pracovisku praktického vyučovania, u iného zamestnávateľa alebo na inom mieste výkonu produktívnej práce), mala by sa zohľadniť skutočnosť, že podnikové a mimopodnikové opatrenia na sprostredkovanie zručností a vedomostí sa časovo navzájom ovplyvňujú a na seba nadväzujú.
3. Počas praktického vyučovania a pri sprostredkovávaní odborných vedomostí a zručností je potrebné pri súčasnom zohľadňovaní požiadaviek a predpisov zamestnávateľa zamerať sa na osobnostný rozvoj žiaka, aby mu boli sprostredkované kľúčové kompetencie, potrebné pre odbornú pracovnú silu, ako sú napr.:

* spôsobilosť konať samostatne v spoločenskom a pracovnom živote,
* spôsobilosť interaktívne používať vedomosti, informačné a komunikačné technológie, komunikovať v materinskom a cudzom jazyku vrátane odborného cudzieho jazyka,
* schopnosť pracovať v rôznorodých skupinách.

1. Zamestnávatelia poskytujúci praktické vyučovanie majú vypracovať pre žiakov plán vzdelávania, ktorý vychádza z tohto vzdelávacieho poriadku. Plán vzdelávania má zabezpečiť, aby zamestnávateľ každému žiakovi sprostredkoval vedomosti a zručnosti zodpovedajúce odboru vzdelávania.
2. Žiaci majú počas praktického vyučovania povinnosť viesť písomný doklad o vzdelávaní v súčinnosti s vyučujúcim. Zamestnávatelia majú pravidelne kontrolovať a potvrdzovať písomný doklad o vzdelávaní. Písomný doklad o vzdelávaní je podmienkou pripustenia k maturitnej skúške.

## 

## **Praktická časť odbornej zložky maturitnej skúšky**

1. Praktickou časťou odbornej zložky maturitnej skúšky sa overujú zručnosti a schopnosti žiaka v zadanej téme formou spracovania cvičnej úlohy alebo podnikovej úlohy.
2. Parametre praktickej časti odbornej zložky maturitnej skúšky:

* Skúšobná úloha sa koná ako „cvičná úloha“ alebo „podniková úloha“ a to jednou z nasledovných foriem:
* praktická realizácia a predvedenie komplexnej úlohy,
* obhajoba vlastného projektu,
* realizácia a obhajoba experimentu,
* obhajoba úspešnej súťažnej práce.
* Formu praktickej časti odbornej zložky maturitnej skúšky určí pre žiaka škola podľa dohody so zamestnávateľom v SDV.
* Na praktickú časť odbornej zložky maturitnej skúšky formou skúšobnej úlohy sa určia témy podľa náročnosti a špecifík odboru vzdelávania. Určí sa 1 až 15 tém, ktoré zahŕňajú charakteristické činnosti, na ktorých výkon sa žiaci pripravujú. Téma maturitnej skúšky je zadaná vo forme jednotnej štruktúry zadania skúšobnej úlohy schválenej zo strany Republikovej únie zamestnávateľov ako „cvičná úloha“ alebo ako „podniková úloha“. Téma projektu/experimentu/úspešnej súťažnej práce musí vychádzať z potrieb praxe zamestnávateľa, profilu absolventa a možností zamestnávateľa.
* Praktická časť odbornej zložky maturitnej skúšky formou praktickej realizácie a predvedenie komplexnej úlohy trvá 7 hodín, pričom do celkovej dĺžky sa započítava aj prestávka v rozsahu do 30 minút.
* Praktická časť odbornej zložky maturitnej skúšky formou obhajoby projektu/ realizácie a obhajoby experimentu/ obhajoby úspešnej súťažnej práce ich predvedenie a obhajoba pred skúšobnou komisiou trvá 30 minút.
* Pri spracovaní projektu môže byť prípravná fáza (zadanie úlohy, získavanie informácií, podkladových materiálov, príprava prezentácie, konzultácia s inštruktorom a pod.), ktorá trvá min. 6 mesiacov pred riadnou maturitnou skúškou.
* Pri konaní praktickej časti odbornej zložky maturitnej skúšky sa za jednu hodinu praktickej časti odbornej zložky maturitnej skúšky považuje čas 60 minút.
* Pri výkone praktickej časti odbornej zložky maturitnej skúšky je povolená pomoc žiakovi, ak si to vyžaduje náročnosť a postupnosť skúšobnej úlohy (napr. spolupráca v bežnej prevádzke zamestnávateľa).
* Praktická časť odbornej zložky maturitnej skúšky je neverejná.

1. Žiak v praktickej časti odbornej zložky maturitnej skúšky preukazuje, že je spôsobilý:

* pracovnú úlohu analyzovať, vyhodnotiť a vybrať postup spracovania úloh z technologického, hospodárneho, bezpečnostného a ekologického pohľadu,
* naplánovať fázy realizácie úlohy, určiť čiastkové úlohy, zostaviť podklady k plánovaniu spracovania úlohy,
* orientovať sa v právnych predpisoch,
* zaobstarať si informácie a analyzovať ich,
* využívať aplikačný softvér pri riešení zadaných úloh,
* vytlačiť výstupné zostavy a dokumenty,
* dodržiavať predpisy súvisiace s podnikovou obchodnou činnosťou a podnikovým kódexom, interné predpisy a štandardy pracovných postupov a procesov, predpisy bezpečnosti práce a hygieny práce, ochrany životného prostredia,
* využívať moderné technológie a informačné systémy,
* odovzdať dokumentáciu k práci, pri projektoch/experimentoch/úspešných súťažných prácach odovzdať prácu v tlačenej verzii alebo elektronicky.

1. Skúšobná úloha sa má rozložiť na pracovné úlohy, pri zohľadnení bezpečnostných opatrení a predpisov na ochranu bezpečnosti a zdravia pri práci, na opatrenia na ochranu životného prostredia a na kontrolu a riadenie kvality. Príklady okruhov jednotlivých úloh, ktoré musí praktická časť skúšky zahŕňať:

**Praktická realizácia a predvedenie komplexnej úlohy:**

* analýza zadanej úlohy,
* vyhodnotenie a voľba postupov spracovania čiastkových úloh,
* stanovenie postupnosti pracovných krokov, pracovných prostriedkov a metód z technického, ekonomického, bezpečnostného a ekologického pohľadu,
* práce s informačnými a komunikačnými technológiami,
* kontrola a riadenie kvality výstupov práce podnikovej resp. klientskej dokumentácie.

**Obhajoba vlastného projektu (experimentu / úspešnej súťažnej práce):**

* teoretické východiská daného projektu (experimentu/úspešnej súťažnej práce),
* získavanie informácií, ich analyzovanie a vyhodnocovanie,
* návrh riešenia daného projektu (popis postupu experimentu/úspešnej súťažnej práce),
* ekonomické vyhodnotenie projektu (experimentu/úspešnej súťažnej práce),
* odporúčanie pre firmu prípadne jej zákazníka alebo klienta.

**Obhajoba úspešnej súťažnej práce:**

Prezentácia a obhajoba úspešných súťažných prác, ktoré sa umiestnili na prvom až treťom mieste v krajskom kole alebo na prvom až piatom mieste v celoštátnom kole odbornej súťaže žiakov stredných škôl v Slovenskej republike, pod odborným vedením inštruktora, resp. učiteľa odbornej praxe.

1. Jednotlivé pracovné úlohy musia byť pri realizácii skúšobnej práce ručne alebo počítačovo zaznamenané. Skúšobná komisia môže dať skúšanému pri zadaní úlohy k dispozícii príslušné podklady pre skúšobnú prácu ako aj pre evidenciu jednotlivých postupov a pod.
2. V rámci skúšobnej práce musia byť preukázané predovšetkým vykonané činnosti:

* Aplikovanie nadobudnutých odborných vedomostí do praktických podmienok realizovaného projektu BOZP.
* Prípravné práce na základe zadania, príprava pracoviska, pomôcok a materiálov pre riešenie úloh.
* Práca s digitálnymi technológiami.
* Vyhotovenie projektu riešenia bezpečnosti a ochrany zdravia zamestnancov na pracovisku.
* Vysvetlenie odbornej problematiky a zdôvodnenie navrhovaného riešenia projektu BOZP.

1. Na hodnotenie skúšobnej úlohy sú smerodajné nasledovné kritériá:

* Obsahová správnosť a úplnosť – 60 % (0-60 bodov):
  + odborná úroveň práce/projektu (kvalita),
  + grafická úroveň práce/projektu,
  + znalosť a vhodnosť výberu dostupných nástrojov, pomôcok,
  + dodržanie a súlad s platnou legislatívou (normy, vyhlášky, zákony...).
* Voľba efektívnych postupov/využiteľnosť výsledkov projektu/experimentu/odbornej súťažnej práce v praxi, tzn. práca musí prinášať reálny úžitok pre zamestnávateľa/zákazníka – 20 % (0 – 20 bodov).
* Aktívne používanie odbornej terminológie a dodržiavanie zásad bezpečnosti a ochrany zdravia pri práci, opatrení na ochranu životného prostredia a hygienických opatrení – 20 % (0 – 20 bodov).